Sawisé namatake pendidikan S-1 taun 1992, dhèwèké dadi dhosèn ing sapérangan universitas ing Palembang, antarané Universitas Satyakirti, Sekolah Tinggi Ilmu Hukum Sumpah Pemuda, lan Universitas Kader Bangsa. Ing taun 1997, dhèwèké gabung ing PDI Pro-Mega. Taun 1999, dhèwèké pinilih dadi anggota DPRD Sumatera Selatan periode 1999-2004 saka fraksi Partai Demokrasi Indonesia Perjuangan. Sajroining karire ing DPRD Sumatera Selatan, dhèwèké dipercaya suwéné 5 taun minangka pimpinan komisi A babagan pamaréntahan, lan minangka sekretaris fraksi Partai Demokrasi Indonesia Perjuangan. Sawisé masa jabatane minangka anggota DPRD, dhèwèké dipercaya manèh dadi DPRD Sumatera Selatan minangka staf ahli ing babagan pamaréntah saka taun 2005-2010.